Многія з гэтых людзей, як напрыклад, землеўласнік з Навагрудчыны, былі сенатар Канстанцін Рдултоўскі, прайшлі праз пекла савецкіх турмаў і выжылі. Але некаторая частка былых памешчыкаў і буйных землеўласнікаў падзяліла сумны лёс польскіх “мундуровых”: вайскоўцаў і паліцыянтаў. Таму з усёй упэўненасцю можна казаць пра тое, што ў сумна вядомым Беларускім катынскім спісе знаходзіліся прозвішчы розных катэгорый грамадзян ІІ Рэчы Паспалітай.